ཆོས་ཟེར་བ་སེམས་བཅོས་པ་དང༌།སེམས་འགྱུར་བ་གཏོང་བ།སེམས་འགྱུར་བ་བཏང་བའི་སྒོ་ནས་སེམས་ལ་དངངས་སྐྲག་ཉུང་དུ་འགྲོ་བ།མ་སྐྱིད་པ་ཉུང་དུ་འགྲོ་བ།ཆོས་ལུགས་ཚང་མའི་དོན་དག་དེ་འདྲ་ཞིག་ཡིན་པ་རེད།དེ་འདྲའི་ཆོས་ལུགས་གཙོ་ཆེ་བ་དེ་དག་བྱུང་ནས་ཧ་ལམ་རྒྱ་གར་ནང་དུ་ལོ་སྟོང་ཕྲག་གསུམ་བཞི་ཙམ་ཕྱིན་པ་རེད།ཨེ་རྗེབ་ཀྱི་དཔལ་ཡོན་དར་བའི་ནང་དུ་ཆོས་ཀྱི་ལྟ་གྲུབ་བྱུང་ནས་ཕལ་ཆེར་ལོ་བཞི་སྟོང་ལྔ་སྟོང་ཙམ་ཕྱིན་པ་རེད།དེ་བཞིན་རྒྱ་ནག་གི་དཔལ་ཡོན་དར་ནས་ལོ་ལྔ་སྟོང་ཙམ་བཤད་ཀྱི་ཡོད་རེད།དེའི་ནང་དུ་རིམ་པས་རིམ་པས་ཆོས་ལུགས་ཀྱི་རྣམ་གཞག་ཅིག་སླེབས་ཡོང་གི་ཡོད་རེད།དེ་ལྟར་ཆོས་ལུགས་གཙོ་ཆེ་བ་དེ་དག་བྱུང་ནས་ལོ་སྟོང་ཕྲག་གཉིས་གསུམ་ཕྱིན་པ་རེད།